U-I-19/11
Datum: 2012-03-28T00:00:00.000+02:00
ecli: ECLI:SI:USRS:2012:U.I.19.11
vrsta: akt društva
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 28.03.2012
dokument: US29720
akt: Statut Zveze delovnih invalidov Slovenije, 4. odst. 24. čl.
resitev: zavrženje
izrek: Pobuda za začetek postopka za oceno ustavnosti četrtega odstavka 24. člena Statuta Zveze delovnih invalidov Slovenije se zavrže.
stavek: V postopku za oceno ustavnosti in zakonitosti predpisa Ustavno sodišče ni pristojno za presojo akta, ki po svoji pravni naravi ni predpis.
odlocitev: sklep
geslo: 1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
podlaga: Člen  25.3, Zakon o Ustavnem sodišču [ZUstS]
vlagatelj: Medobčinsko društvo invalidov Murska Sobota, Murska Sobota
datum_vloge: 2011-01-26T23:00:00.000Z
datum_odlocitve: 2012-03-27T22:00:00.000Z

# U-I-19/11-3

28. 3. 2012

## SKLEP

Ustavno sodišče je v postopku za preizkus pobude Medobčinskega društva invalidov Murska Sobota, Murska Sobota, ki ga zastopa predsednik Rudolf Kulič, na seji 28. marca 2012

sklenilo:

**Pobuda za začetek postopka za oceno ustavnosti četrtega odstavka 24. člena Statuta Zveze delovnih invalidov Slovenije se zavrže.**

## OBRAZLOŽITEV

Pobudnik navaja, da je izpodbijana določba Statuta Zveze delovnih invalidov Slovenije (v nadaljevanju Statut), po kateri člani upravnega odbora ne morejo biti istočasno člani vodstev političnih strank ali vodstev njihovih lokalnih organizacij, v neskladju s 14., 35. in 153. členom Ustave.

Ustavno sodišče je na podlagi prvega odstavka 160. člena Ustave pristojno presojati ustavnost oziroma zakonitost predpisov in drugih splošnih aktov, izdanih za izvrševanje javnih pooblastil. Izpodbijana določba Statuta po svoji pravni naravi to ni. Zveza delovnih invalidov Slovenije je pravna oseba zasebnega prava (prvi odstavek 2. člena Zakona o invalidskih organizacijah, Uradni list RS, št. 108/02 – ZInvO). Izpodbijana določba ureja članstvo upravnega odbora te pravne osebe. Glede na navedeno je Ustavno sodišče pobudo zavrglo.

Ustavno sodišče je sprejelo ta sklep na podlagi tretjega odstavka 25. člena Zakona o Ustavnem sodišču (Uradni list RS, št. 64/07 – uradno prečiščeno besedilo – ZUstS) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec. Sklep je sprejelo soglasno.

dr. Ernest Petrič

Predsednik